Publikimi i dokumenteve sekrete nga Wikileaks dhe implikimet kriminale
Analisti i zbulimit të ushtrisë amerikane Bredli Mening është ndaluar, nën akuzat për nxjerrje të dokumenteve sekrete
Sekretarja amerikane e Shtetit Hillari Klinton, gjatë një turneu 4 ditor nëpër botë, tha se i ka siguruar ministrat e jashtëm të vendeve të tjera se publikimi i dokumentave në Wikileaks nuk do të dëmtojë diplomacinë amerikane. Por masa që autoritetet amerikane duan të marrin është heqja e lirisë së Bredli Mening, ushtarit amerikan, që akuzohet për nxjerrjen e informacionit sekret. Nuk është ende e qartë se ç’do të bëjnë ata me Xhulian Asanxh, i cili i publikoi këto informacione. Asanxh, objekt i një urdhër arresti ndërkombëtar, nuk dihet se ku ndodhet. Ai është në listën e më të kërkuarve të Interpolit. Suedia e kërkon atë nën akuzat për përdhunim, por kërkohet edhe nga Shtetet e Bashkuara ... Çfarë akuzash mund të ngrenë Shtetet e Bashkuara kundër tij? Njëra është spiunazhi. Tjetra është nxjerrja e informacioneve sekrete, por ligji është 100 vjeçar dhe nuk është provuar kurrë në median moderne dhe elektronike. Dhe nëse ngrihet kjo akuzë, analistët ligjorë thonë se e drejta e publikut për të ditur çdo gjë do të jetë bazë e mbrojtjes së të akuzuarit. Provat janë të shumta, 250 mijë dokumenta, por duke ngritur akuza për spiunazh, qeveria duhet të provojë se informacioni sekret i publikuar ka dëmtuar mbrojtjen kombëtare dhe kjo mund të kërkojë publikimin e sekreteve të tjera. Por Xhulian Asanxh nuk është në Shtetet e Bashkuara, por në Australi, madje mendohet të jetë fshehur në Angli. Ish ndihmës prokurori i përgjithshëm Rowan thotë se zyrtarët duhet të injorojnë presionin publik e atë të huaj për të ngritur akuza kundër tij. thotë ai. Ndërkohë, analisti i zbulimit të ushtrisë amerikane Bredli Mening mbahet nga autoritetet ushtarake në periferi të Uashingtonit. Ai akuzohet për nxjerrje të dokumentave sekrete dhe mund të gjykohet nga një gjykatë ushtarake, dhe nëse gjendet fajtor, mund të dënohet me dhjetra vjet burg. Xhonathan Trejci, ish këshilltar gjykate në ushtrinë amerikane, dhe do të jetë vëzhgues në gjyqin e analistit ushtarak Mening. thotë ai. Mening mbështetet nga të paktën 2 faqe interneti. Dhe përveç avokatit mbrojtës ushtarak, ai ka marrë një ish avokat të ushtrisë për të shërbyer si avokat civil. Ai ka kaluar 6 muaj në burg. thotë Trejci Prandaj, për një farë kohe, e vetmja gjë në gjyq që ka lidhje me Wikileaks është diplomacia amerikane në botë.